Kui kuulsin, et olen valitud välja muusa konkursil, teadsin kohe, et soovin kaasata piltide tegemisel oma armsa fotograafist sõbranna, Jaana. Jaana armastab teha pilte, millel on taga lugu – seegi kord oli meil vahvaid seikasid, mis jäädvustusid imelise fotoseeria näol. Kuna läks just nii nagu ikka, et alati on midagi mis just õigel hetkel vahele tuleb, siis tuli meil siiski pildistamiseks kasutada just õhtutunde. Põhupallid olid justkui meie jaoks veel põllule jäetud ja see päike valis loojumiseks just õige koha.
#000002
Kuidas on muutunud Sinu stiil läbi elu? Kuidas on kulgenud enese leidmise tee ja kuidas see on riietes/välimuses väljendunud?
#000003
Eks minu stiil arenes koos minuga. Enesekindlus arenes koos minuga. Täiskasvanumaks ja teadlikumaks saades muutus ka olukord garderoobis. On olnud aeg, kus vaid püksid olid normaased riided ja dresse armastasin ülekõige.
#000004
See imekaunis vana maja jäi meile silma juba kevadel. Aga, et mitte lihtsalt mööda võõraid põlde rallida, tuli meil ka leida maja omanik, et oleks julgem tunne ja keegi ei varitseks meid soolapüssiga põõsas. Luba saadud, rallisime mööda põldu maja juurde ja woww, see oli nii äge. Lambad eemal hakkasid meile küll kohe silma, aga hiljem liitusid meie fotosessiooniga ka nunnud śoti mägiveised. Iga sammukesega vaid meile lähemale. (siinkohal on mul veidikene kahju, et mõnda kleiti ei saanud seal eksponeerida, aga aupaklikus suurte loomade ees sai minust võitu).
#000007
Udu tabas meid täiesti ootamatult kui olime ühest pildistamise kohast teise sõitmas. Kohe auto tee äärde ja pildistama. Udu tihenes sekunditega. Ja kui nüüd pilte vaatame, siis oleme isegi veel ja veel üllatunud. Milline vedamine.
#000011
Kõrvarõngad, käeketid, kes neile suudaks EI öelda. Ja muidugi armastan ma salle, neid on mul nii palju, et paras peavalu on sobivat leida. Minu suureks nõrkuseks on ka kingad ja saapad..
#000013
Sul on 5 tütart – kuidas mõjutate üksteise stiilivalikuid? Kes kelle riidekappi piilub?
#000015
Mu vanem tütar armastab panna selga seda, mis parajasti kätte juhtub, Teine aga, naudib riideid veelgi rohkem kui mina. Mu 12-aastased kaksikud aga, on ehtsad tänapäeva noored, seelik ja kleit on aut ning teksad ja retuusid on tegijad.
#000017
Meie pere 9-aastane pesamuna, aga on täiega iseteadlik riietuja. Oma riided valib ta kõik ise. Shoppaja on ta kõva. Ja teab täpselt, mis kellelegi meist selga sobida võiks. Ja kui sa oled teinud õige valiku, siis komplimentidega ei ole ta kitsi.
#000018
Väikene majake metsas. Tee, mis sinna viib, on ääristatud laternatega, milledes väreleb küünlaleek. Majakese aknast vilgub valgus, terassil kiigub kiiktool. Tooli kõrval laual aurab tassike teed ja katusel sabistab väikene vihmake. Kui mitte see, siis mis veel oleks kõige parem ammuoodatud raamatute lugemiseks.
#000020